**Valsts sekretāram**

**Raivim Kronbergam**

**Ziņojums**

**par Tieslietu ministrijā iesniegtajiem**

**reliģisko organizāciju pārskatiem par darbību 2019.gadā**

Saskaņā ar Reliģisko organizāciju likuma 14.panta septīto daļu, reliģiskajām organizācijām katru gadu, ne vēlāk kā 1.martā Ministru kabineta noteiktajā kārtībā Tieslietu ministrijā jāiesniedz pārskats par savu darbību. Kārtību, kādā reliģiskās organizācijas iesniedz pārskatus par savu darbību, nosaka Ministru kabineta 2009.gada 18.augusta noteikumi Nr.930 "Kārtība, kādā reliģiskās organizācijas iesniedz pārskatu par savu darbību".

**1. Reliģisko savienību (baznīcu), diecēžu un draudžu pārskatu iesniegšanas gaita**

Reliģisko organizāciju likuma 14.panta septītā daļa paredz pārskatu iesniegšanu ne vēlāk kā 1.martā.

Atbilstoši Ministru kabineta 2009.gada 18.augusta noteikumu Nr.930 "Kārtība, kādā reliģiskās organizācijas iesniedz pārskatu par savu darbību" 6.punktam, ja reliģiskās organizācijas pārskatus neiesniedz vai pārskatā ir sniegta nepilnīga informācija, Tieslietu ministrija rakstiski informē attiecīgo reliģisko organizāciju, nosakot divu nedēļu termiņu pārskata iesniegšanai. Tieslietu ministrija, apkopojot reliģisko organizāciju iesniegtos pārskatus un pamatojoties uz minēto noteikumu 6.punktu, **2020.gada 1.jūlijā** par pārskatu neiesniegšanu **informēja 61 autonomo reliģisko organizāciju.**

Līdz šim brīdim, pārskatu par darbību 2019.gadā nav iesniegušas **36** autonomās draudzes: "AUGSBURGAS TICĪBAS APLIECĪBAS LIMBAŽU LUTERĀŅU DRAUDZE", "AUGSBURGAS TICĪBAS APLIECĪBAS ALOJAS LUTERĀŅU DRAUDZE", "AUGSBURGAS TICĪBAS APLIECĪBAS RĪGAS LUTERĀŅU DRAUDZE", "AUGSBURGAS TICĪBAS APLIECĪBAS VENTSPILS LUTERĀŅU DRAUDZE", "ĀNES EVAŅĢĒLISKĀS TICĪBAS KRISTIEŠU DRAUDZE "KRISTUS GLĀBĒJS", "CĪRAVAS AUTONOMĀ EVAŅĢĒLISKI LUTERISKĀ DRAUDZE", "DAUGAVPILS MUSULMAŅU DRAUDZE "IDEĻ"", "DRAUDZE "KRISTUS SIRDS"", "EBREJU RELIĢISKĀ DRAUDZE "BEIT-MIDRAŠ"", "EBREJU RELIĢISKĀ DRAUDZE "KAŠRUTS"", "EBREJU RELIĢISKĀ DRAUDZE "SKOLA UN MĀJA"", "EBREJU RELIĢISKĀ DRAUDZE "TALSI"", "EVAŅĢĒLISKĀS TICĪBAS KRISTIEŠU DRAUDZE "DIEVA VALSTĪBA"", "EVAŅĢĒLISKO KRISTIEŠU DRAUDZE "DIEVA ĢIMENE"", "EVAŅĢĒLISKO KRISTIEŠU DRAUDZE "IEMĪLĒJUŠIES JĒZŪ"", "IECAVAS EVAŅĢĒLISKĀS TICĪBAS KRISTIEŠU DRAUDZE "DZĪVĪBAS STRAUME"", "JAUNATNES KRISTĪGĀS SAVIENĪBAS LATVIJAS DRAUDZE","KROŅAUCES EVAŅĢĒLISKĀS TICĪBAS KRISTIEŠU DRAUDZE "KRISTUS GAISMA"", "LATVIJAS EVAŅĢĒLISKI LUTERISKĀS BAZNĪCAS ĀRPUS LATVIJAS PĀRSTĀVNIECĪBA LATVIJĀ", "LIELVĀRDES EVAŅĢĒLISKĀS TICĪBAS KRISTIEŠU DRAUDZE "GARS UN PATIESĪBA"", "MESIĀNISKĀ DRAUDZE "JEŠUA"", "MESIĀNISKĀ DRAUDZE "JEŠUA HA MAŠIAH"", "MUSULMAŅU DRAUDZE "ALSHABAB ALMUSLIM"", "MUSULMAŅU DRAUDZE "AMINA"", "MUSULMAŅU DRAUDZE "IMAN"", "MUSULMAŅU DRAUDZE "ISLAM"", "MUSULMAŅU DRAUDZE "KORAN"", "MUSULMAŅU DRAUDZE "MARDŽANI"", "RĪGAS BĪBELISKĀ DRAUDZE","RĪGAS REFORMĀTU DRAUDZE", KRISTIEŠU DRAUDZE "VIENOTĪBA KRISTŪ", "PĒDĒJO DIENU SVĒTO JĒZUS KRISTUS BAZNĪCAS DAUGAVPILS DRAUDZE", "PĒDĒJO DIENU SVĒTO JĒZUS KRISTUS BAZNĪCAS LIEPĀJAS DRAUDZE", "PĒDĒJO DIENU SVĒTO JĒZUS KRISTUS BAZNĪCAS RĪGAS BRĪVĪBAS DRAUDZE", "PĒDĒJO DIENU SVĒTO JĒZUS KRISTUS BAZNĪCAS RĪGAS CENTRA DRAUDZE", "SNĒPELES AUTONOMĀ EVAŅĢĒLISKI LUTERISKĀ DRAUDZE".

Tieslietu ministrijai šobrīd ir iesniegti 17 reliģisko savienību (baznīcu) pārskati, aptverot 1 067 draudzes, un 74 autonomo draudžu pārskati.

Statistikas dati par reliģisko savienību (baznīcu) pārskatiem par darbību 2019.gadā ir apkopoti pielikumā Nr.1.

Statistikas dati par autonomo reliģisko organizāciju pārskatiem par darbību 2019.gadā ir apkopoti pielikumā Nr.2.

**2. Reliģisko savienību (baznīcu), diecēžu un reliģisko organizāciju pārskatos sniegtās informācijas analīze[[1]](#footnote-1)**

**2.1. Reliģisko organizāciju dievnami, kulta celtnes un reliģiskās darbības veikšanas vietu skaits**

Atbilstoši pārskatos sniegtajai informācijai, reliģisko organizāciju īpašumā un valdījumā kopā ir **1 021** dievnami, kulta celtnes un reliģiskās darbības veikšanas vietas:

|  |  |  |  |
| --- | --- | --- | --- |
| **Konfesija** | **2017.gadā** | **2018.gadā** | **2019.gadā** |
| Baptisti | 96 | 24 | 21 |
| Dievturi | 11 | 11 | 11 |
| Evaņģēliskās ticības kristieši | 29 | 24 | 28 |
| Evaņģēliskie kristieši | 23 | 24 | 23 |
| Jehovas liecinieki | 36 | 34 | 30 |
| Jaunā Paaudze | 19 | 19 | 19 |
| Katoļi | 247 | 272 | 274 |
| Luterāņi | 309 | 299 | 295 |
| Metodisti | 13 | 12 | 11 |
| Mozus ticīgie (jūdaisti) | 6 | 5 | 3 |
| Pareizticīgie | 128 | 127 | 129 |
| Pestīšanas Armija | 15 | 15 | 15 |
| Septītās Dienas Adventisti | 31 | 30 | 30 |
| Vasarsvētki | 58 | 57 | 53 |
| Vaišnavi | 11 | 11 | 11 |
| Vecticībnieki | 70 | 68 | 71 |
| **Kopā** | **1 130** | **1 032** | **1 021** |

**2.2. Reliģisko organizāciju garīgais personāls**

Reliģiskajās organizācijās kalpo **1 229** garīgā personāla pārstāvji. Reliģisko organizāciju likuma 1.panta ceturtā daļa nosaka, ka reliģisko organizāciju garīgais personāls ir arhibīskaps, bīskaps, mācītājs, diakons, rabīns un citi.

|  |  |  |  |
| --- | --- | --- | --- |
| **Konfesija** | **2017.gadā** | **2018.gadā** | **2019.gadā** |
| Baptisti | 102 | 96 | 101 |
| Dievturi | 9 | 11 | 11 |
| Evaņģēliskās ticības kristieši | 58 | 52 | 72 |
| Evaņģēliskie kristieši | 20 | 25 | 34 |
| Jehovas liecinieki | 329 | 338 | 346 |
| Jaunā Paaudze | 20 | 20 | 20 |
| Katoļi | 159 | 132 | 163 |
| Luterāņi | 213 | 224 | 231 |
| Metodisti | 12 | 14 | 13 |
| Mozus ticīgie (jūdaisti) | 7 | 6 | 5 |
| Pareizticīgie | 95 | 95 | 98 |
| Pestīšanas Armija | 24 | 24 | 24 |
| Septītās Dienas Adventisti | 33 | 33 | 31 |
| Vasarsvētki | 68 | 61 | 56 |
| Vaišnavi | 1 | 1 | 1 |
| Vecticībnieki | 41 | 42 | 45 |
| **Kopā** | **1 225** | **1 151** | **1 229** |

**2.3. Ārvalstu garīdznieki, kas uzaicināti veikt reliģisko darbību Latvijā**

Saskaņā ar Reliģisko organizāciju likuma 14. panta ceturto daļu, reliģiskās darbības veikšanai uz Latviju 2019.gada laikā tika uzaicināti **328** ārvalstu garīdznieki un misionāri no Amerikas Savienotajām valstīm, Norvēģijas Austrālijas, Vācijas Baltkrievijas, Indijas, Krievijas, Lielbritānijas, Lietuvas, Spānijas, Zviedrijas.

|  |  |  |  |
| --- | --- | --- | --- |
| **Konfesija** | **2017.gadā** | **2018.gadā** | **2019.gadā** |
| Bahaieši | 3 | 3 | 2 |
| Baptisti | 9 | 17 | 17 |
| Budisti | 11 | 6 | 11 |
| Evaņģēliskie kristieši | 21 | 42 | 21 |
| Evaņģēliskās ticības kristieši | 19 | 11 | 28 |
| Jaunapstuļi | 2 | 2 | 3 |
| Jehovas liecinieki | 33 | 50 | 53 |
| Katoļi | 24 | 14 | 8 |
| Luterāņi | 1 | - | 1 |
| Mozus ticīgie (jūdaisti) | 2 | 1 | 1 |
| Pareizticīgie | 1 | 1 | 1 |
| Pēdējo dienu Svēto (mormoņu) | 164 | 72 | 164 |
| Pestīšanas armija | 2 | 3 | 3 |
| Reformāti | 3 | 2 | 2 |
| Sukjo Mahikari | 1 | 1 | 1 |
| Vācu luterāņi | 1 | 3 | 3 |
| Vasarsvētki | 109 | 52 | 9 |
| **Kopā** | **405** | **280** | **328** |

**2.4. Saskaņā ar Civillikuma 51. pantu noslēgto laulību skaits**

Atbilstoši Civillikuma 51. pantam, laulības ar juridiskām sekām var reģistrēt evaņģēlisko luterāņu, Romas katoļu, pareizticīgo, vecticībnieku, metodistu, baptistu, Septītās Dienas Adventistu, Mozus ticīgo (jūdaistu) konfesiju garīdznieki. Reliģiskās savienības (baznīcas) savos pārskatos norādījušas, ka 2019. gadā ir noslēgta **1 670** laulība:

|  |  |  |  |
| --- | --- | --- | --- |
| **Konfesija** | **2017.gadā** | **2018.gadā** | **2019.gadā** |
| Baptisti | 112 | 112 | 118 |
| Katoļu | 782 | 760 | 719 |
| Luterāņi | 810 | 940 | 748 |
| Metodisti | 4 | 5 | 1 |
| Pareizticīgie | 118 | 101 | 77 |
| Septītās Dienas Adventisti | 6 | 12 | 7 |
| **Kopā** | **1 835** | **1 930** | **1 670** |

**2.5. Reliģisko organizāciju locekļu skaits**

Saskaņā ar Ministru kabineta 2009.gada 18.augusta noteikumu Nr.930 "Kārtība, kādā reliģiskās organizācijas iesniedz pārskatu par savu darbību" pielikumos atspoguļoto pārskata veidlapā norādāmo informāciju, reliģiskās organizācijas katru gadu sniedz informāciju par reliģiskās organizācijas locekļu skaitu. Autonomās draudzes norāda katras draudzes locekļu skaitu, savukārt reliģiskās savienības (baznīcas) tajās ietilpstošo draudžu locekļu skaita kopsummu.

Ņemot vērā, ka personu piederība reliģiskajai organizācijai nav atdalāma no pašas reliģiskās organizācijas ticības mācības, iekšējiem darbības noteikumiem un piekoptajiem rituāliem, katra reliģiskā organizācija veic draudzes locekļu uzskaiti atbilstoši tās iekšējiem noteikumiem, ņemot vērā personu uzskaites pārbaužu periodiskumu, draudzes locekļa statusa piešķiršanas un izslēgšanas no draudzes noteikumus. Līdz ar to katru gadu draudzes locekļu skaits var mainīties. Dažkārt izmaiņas ir minimālas un reliģiskās organizācijas neatspoguļo tās pārskatos, vai arī konstatētās izmaiņas ir būtiskas un pamatojas uz apstākļiem, ka konkrētajā gadā tika veikta draudzes locekļu uzskaites precizēšana reliģiskās organizācijas iekšienē.

|  |  |  |  |  |  |  |
| --- | --- | --- | --- | --- | --- | --- |
| **Nr. p. k.** | **Konfesija** | Draudžu locekļu skaits (2015.gadā | Draudžu locekļu skaits (2016.gadā) | Draudžu locekļu skaits (2017.gadā) | Draudžu  locekļu skaits  (2018.gadā) | **Draudžu**  **locekļu skaits**  **(2019.gadā)** |
| 1. | Katoļu | 415 440 | 337 676 | 377 474 | 333 253 | **334 366** |
| 2. | Luterāņi | 700 465 | 700 469 | 700 503 | 700 312 | **700 000** |
| 3. | Augsburgas ticības apliecības luterāņi | 596 | 586 | 596 | 835 | **218** |
| 4. | Autonomo draudžu luterāņi | 310 | 310 | 321 | 391 | **465** |
| 5. | Pareizticīgie | 370 000 | 370 000 | 370 000 | 180 000 | **250 000** |
|  | Pareizticīgie (LAPB KP) | 220 | 220 | 220 | 1 415 | **7 000** |
| 6. | Vecticībnieki | 2 393  (41 042\*) | 2 637  (53 383\*) | 2 573  (47 476\*) | 1 989  (46 482) | **2 012**  **(46 256)** |
| 7. | Baptisti | 6 888 | 6 839 | 6 859 | 6 734 | **6 615** |
| 8. | Septītās dienas adventisti | 3 935 | 3 862 | 3 875 | 3 818 | **3 774** |
| 9. | Metodisti | 526 | 534 | 550 | 554 | **557** |
| 10. | Mozus ticīgie (jūdaisti) | 387 | 315 | 287 | 174 | **163** |
| 11. | Musulmaņi | 337 | 295 | 198 | 134 | **58** |
| 12. | Vaišnavi (krišnaīti) | 145 | 158 | 158 | 158 | **159** |
| 13. | Jaunapustuļi | 1 295 | 1 298 | 1 302 | 1 303 | **1 305** |
| 14. | Vasarsvētki (pentakosti) | 3 187 | 3 191 | 3 274 | 3 379 | **4 062** |
| 15. | Evaņģēliskās ticības kristieši | 3 175 | 2 679 | 3 266 | 3 004 | **2 330** |
| 16. | Jaunā Paaudze | 3 000 | 3 000 | 3 000 | 3 000 | **3 000** |
| 17. | Evaņģēlisko kristiešu | 1 717 | 1 049 | 1 610 | 1 824 | **613** |
| 18. | Evaņģēliskie Mesijas sekotāji | 63 | 66 | 63 | 54 | **41** |
| 19. | Budisti | 162 | 157 | 169 | 170 | **170** |
| 20. | Dievturi | 697 | 695 | 697 | 530 | **539** |
| 21. | Jehovas liecinieki | 721 | 2 250 | 2 250 | 2 216 | **2 189** |
| 22. | Pēdējo dienu svētie (mormoņi) | 972 | 948 | 992 | 997 | **992** |
| 23. | Senaustrumu apustuļi | 432 | 525 | 458 | 685 | **472** |
| 24. | Reformāti | 100 | 132 | 179 | 205 | **161** |
| 25. | Bahaieši | 32 | 34 | 25 | 32 | **29** |
| 26. | Presbiterāņi | 20 | 20 | 20 | 29 | **22** |
| 27. | Visarionieši | 37 | 37 | 37 | 37 | **37** |
| 28. | Pestīšanas armija | 264 | 264 | 306 | 448 | **181** |
| 29. | Anglikāņi | 61 | 66 | 78 | 87 | **97** |
| 30. | Apustuļi | 82 | 37 | 90 | 62 | **75** |
| 31. | Branhamisti | 29 | 26 | 29 | 25 | **24** |
| 32. | Sūkjo Mahikari | 72 | 75 | 75 | 79 | **80** |
| 33. | Evaņģēliskā Dieva | - | - | - | Netiek uzskaitīts | **Netiek uzskaitīts** |
| 34. | Hinduisti | 21 | 21 | 21 | 21 | **41** |
| **Kopā** | **1 321 847** |  |

\* - tabulā ir atspoguļots reliģisko organizāciju (draudžu) dievlūdzēju skaits.

Autonomo reliģisko organizāciju pārskatos minēti **1 174** nepilngadīgie draudžu locekļi, no kuriem:

|  |  |  |  |
| --- | --- | --- | --- |
| **Konfesija** | **2017.gadā** | **2018.gadā** | **2019.gadā** |
| Apustuļi | 2 | 25 | 45 |
| Augsburgas ticības apliecības luterāņi | 45 | 275 | 163 |
| Baptisti | 251 | 2 | 1 |
| Bahaieši | 15 | 8 | 4 |
| Anglikāņi | 3 | 6 | 3 |
| Evaņģēliskās ticības kristieši | 1 | 262 | 220 |
| Evaņģēliskie kristieši | 318 | 195 | 23 |
| Luterāņi | 188 | 49 | 201 |
| Pēdējo Dienu Svētie (mormoņi) | 8 | 94 | 117 |
| Pestīšanas armija | 38 | 59 | 68 |
| Presbiterāņi | 117 | 9 | 8 |
| Reformāti | 55 | 53 | 65 |
| Senaustrumu apustuļi | 7 | 218 | 216 |
| Sūkjo Mahikari | 55 | 3 | 3 |
| Vasarsvētki | 205 | 335 | 37 |
| **Kopā** | **1 342** | **1 687** | **1 174** |

**2.6. Reliģisko organizāciju (draudžu) skaits**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p. k.** | **Konfesija** | **Draudžu skaits (2013. gadā)** | **Draudžu skaits (2014. gadā)** | **Draudžu skaits (2015.gadā)** | **Draudžu skaits (2016.gadā)** | **Draudžu skaits**  **(2017.gadā)** | **Draudžu skaits (2018.gadā)** | **Draudžu skaits (2019.gadā)** |
| 1. | Romas katoļi | 251 | 258 | 247 | 249 | 261 | 278 | **278** |
| 2. | Luterāņi | 294 | 292 | 287 | 286 | 286 | 292 | **287** |
| 3. | Augsburgas ticības apliecības luterāņi | 8 | 8 | 6 | 8 | 8 | 8 | **3** |
| 4. | Hinduisti | 1 | 1 | 1 | 1 | 1 | 1 | **2** |
| 5. | Pareizticīgie | 134 | 134 | 123 | 125 | 125 | 125 | **128** |
| 6. | Pareizticīgie (autonomie) | - | - | 11 | 11 | 11 | 11 | **11** |
| 7. | Vecticībnieki | 68 | 70 | 70 | 71 | 71 | 72 | **74** |
| 8. | Baptisti | 97 | 97 | 96 | 95 | 96 | 99 | **94** |
| 9. | Septītās dienas adventisti | 51 | 51 | 51 | 51 | 51 | 51 | **51** |
| 10. | Metodisti | 13 | 13 | 13 | 13 | 13 | 13 | **13** |
| 11. | Mozus ticīgie (jūdaisti) | 11 | 13 | 11 | 11 | 12 | 12 | **5** |
| 12. | Musulmaņi | 17 | 16 | 16 | 16 | 15 | 15 | **3** |
| 13. | Vaišnavi (krišnaīti) | 11 | 11 | 11 | 11 | 11 | 11 | **11** |
| 14. | Jaunapustuļi | 11 | 11 | 11 | 11 | 11 | 11 | **11** |
| 15. | Vasarsvētki (pentakosti) | 52 | 52 | 51 | 53 | 60 | 60 | **56** |
| 16. | Evaņģēliskās ticības kristieši | 39 | 39 | 39 | 30 | 37 | 39 | **37** |
| 17. | Evaņģēliskie Mesijas sekotāji | 3 | 3 | 3 | 3 | 3 | 3 | **1** |
| 18 | Jaunā Paaudze | 19 | 19 | 19 | 19 | 19 | 19 | **19** |
| 19. | Budisti | 4 | 4 | 4 | 4 | 4 | 4 | **4** |
| 20. | Dievturi | 10 | 11 | 11 | 11 | 11 | 11 | **11** |
| 21. | Jehovas liecinieki | 36 | 36 | 36 | 36 | 36 | 34 | **30** |
| 22. | Pēdējo dienu svētie (mormoņi) | 4 | 4 | 4 | 4 | 4 | 4 | **4** |
| 23. | Senaustrumu apustuļi | 1 | 1 | 1 | 1 | 1 | 1 | **1** |
| 24. | Reformāti | 2 | 3 | 2 | 3 | 4 | 4 | **3** |
| 25. | Bahaieši | 1 | 1 | 1 | 1 | 1 | 1 | **1** |
| 26. | Presbiterāņi | 1 | 1 | 1 | 1 | 1 | 1 | **1** |
| 27. | Visarionieši | 1 | 1 | 1 | 1 | 1 | 1 | **1** |
| 28. | Pestīšanas armija | 1 | 1 | 1 | 1 | 1 | 1 | **1** |
| 29. | Evaņģēliskie kristieši | 18 | 19 | 20 | 21 | 16 | 19 | **12** |
| 30. | Anglikāņi | 2 | 2 | 2 | 2 | 2 | 2 | **2** |
| 31. | Apustuļi | 2 | 2 | 2 | 1 | 2 | 2 | **2** |
| 32. | Branhamisti | 1 | 1 | 1 | 1 | 1 | 1 | **1** |
| 33. | Sūkjo Mahikari | 1 | 1 | 1 | 1 | 1 | 1 | **1** |
| 34. | Evaņģēliskā Dieva | 3 | 3 | 3 | 3 | 3 | 3 | **3** |
| **Kopā 2019.gadā** | **1 163** |

**2.7.Reliģisko organizāciju rīkotie pasākumi pašvaldību administratīvajās teritorijās un brīvības atņemšanas iestādēs**

Pašvaldību administratīvajās teritorijās 2019. gadā tika rīkoti **388** autonomoreliģisko organizāciju publiskie pasākumi. Reliģiskās organizācijas, ievērojot Latvijas Republikas normatīvajos aktos reglamentēto, skolās, slimnīcās, pansionātos, cietumos, kā arī citās vietās regulāri rīko dievkalpojumus, reliģiskus svētkus, evaņģelizācijas pasākumus, lūgšanas sapulces, Bībeles stundas un svētrītus. Reliģiskās organizācijas rīko arī vasaras nometnes, kā arī sniedz palīdzību slimniekiem un sociālo palīdzību draudzes locekļiem.

Tradicionāli, kā ik gadu, Evaņģēlisko kristiešu draudze “Svētā Gara spēks” veica evaņģelizācijas pasākumus Liepājas cietumā. Arī kristiešu draudze “Atmodas nams”, kā jau ierasts, vasarā (30.06., 28.07., 25.08.) Vērmanes parkā rīkojuši muzikāli informatīvus pasākumus.

Rīgas centra Kristus draudzes locekļi apmeklē ieslodzītos Brasas psihiski slimo piespiedu ārstēšanas nodaļā un pacientus Rīgas Psihoneiroloģijas un narkoloģijas centra nodaļā.

Evaņģēlisko kristiešu draudze “Kristus pasaulei” 2019.gada 19.oktobrī Skonto hallē organizēja starpkonfesionālo tautas lūgšanu sapulci “Dievs, svētī Latviju”.

Reliģiskā organizācija “Evaņģēliskās ticības kristiešu vasarsvētku draudze “ATKLĀSME”” visa gada garumā ir vadījusi dievkalpojumus vairākos pansionātos, aprūpes centrā Tērvete un ik mēnesi – Gaiļezera slimnīcā.

Reliģiskā organizācija "HABAD – ĻUBAVIČ DRAUDZE" 2019.gada 23.decembrī, laukumā pie Latvijas nacionālās operas un baleta ēkas, organizēja ebreju svētkus Hanuka (gaismas un atbrīvošanās svētki).

Apustuliskā draudze “Vārda Spēks” katra mēneša pirmajā sestdienā rīkoja dievkalpojumu pansionātā “Madliena” Madlienas pagastā.

Bhakti Marga draudze Latvijā, kura pēc konfesionālas piederības ir hinduistu draudze, martā piedalījās festivālā “Mainām Pasauli”.

Reliģiskā organizācija "BALTU-SLĀVU EVAŅĢĒLISKI KRISTĪGO BAPTISTU DRAUDZE" Vangažu pilsētas kultūras namā, 2019.gada 23.decembrī, rīkoja Ziemassvētku izrādi bērniem.

Reliģiskā organizācija “PESTĪŠANAS ARMIJA” reizi mēnesi apmeklēja Daugavpils cietumu, kā arī divas reizes Jelgavas cietumu un vienu reizi pirms Rīgas Brasas cietuma slēgšanas vadīja pasākumu tajā. Reliģiskā organizācija piesaistīja ziedojumus veikala tīkla "Rimi Latvija" ziedojumiem, organizēja aktīva dzīvesveida nometni, mūzikas nometni un īpašu nometni vājredzīgajiem bērniem Skangaļu muižā.

Ierasti, kā katru gadu, Anglikāņu Baznīcas Svētā Pestītāja draudze Rīgā katru sestdienu rīkoja zupas virtuvi Anglikāņu ielā 2, Rīgā.

**2.8.Reliģisko organizāciju kapelāni**

Saskaņā ar Ministru kabineta 2009.gada 18.augusta noteikumos Nr.930 "Kārtība, kādā reliģiskās organizācijas iesniedz pārskatu par savu darbību" noteiktajām prasībām, reliģiskajām savienībām (baznīcām) un diecēzēm pārskatos jānorāda to kapelāni. Latvijas Apvienotā Metodistu Baznīca, Latvijas Baptistu draudžu Savienība, Latvijas evaņģēliski luteriskā Baznīca, Latvijas Pareizticīgo Baznīca, Latvijas Vecticībnieku Pomoras Baznīca un Septītās Dienas Adventistu Latvijas draudžu savienība, iesniedzot pārskatu, ziņas par reliģiskās savienības (baznīcas) kapelāniem sniedz saskaņā ar Ministru kabineta 2008.gada 19.maija noteikumiem Nr.341 "Reliģiskās savienības (baznīcas) garīdznieku saraksta iesniegšanas un aktualizācijas kārtība". Reliģiskās organizācijas ir norādījušas šādu kapelānu skaitu:

|  |  |  |  |
| --- | --- | --- | --- |
| **Konfesija** | **2017.gadā** | **2018.gadā** | **2019.gadā** |
| Luterāņi | 15 | 3 | 15 |
| Baptisti | 9 | 12 | 12 |
| Vasarsvētki | 3 | 4 | 4 |
| Katoļi | 11 | 11 | 13 |
| Vecticībnieki | 2 | 3 | 3 |
| Pareizticīgie | - | 2 | 2 |
| **Kopā** | **40** | **35** | **49** |

**2.9.Pret reliģisko organizāciju vērstie pasākumi**

Reliģiskās organizācijas savos gada pārskatos nemin nevienu ierobežojumu, kurš būtu vērsts pret reliģiskās organizācijas publisko darbību valsts vai pašvaldības teritorijā, kā arī neuzskaita pret reliģisko darbību vērstos ierobežojumus pārskata gadā.

Pielikumā:

1. Reliģisko savienību (baznīcu), diecēžu pārskatu par darbību 2019. gadā apkopojums (Pielikums Nr. 1) uz 2lp.;
2. Reliģisko organizāciju pārskatu par darbību 2019. gadā apkopojums (Pielikums Nr.2) uz 2lp.

Direktore O.Zeile

*Gavrilova 67046131*

1. Informējam, ka apkopojot statistikas datus un analizējot pārskatos sniegto informāciju, ziņojumā netiek iekļauta informācija par reliģiskajām organizācijām, kuras nav iesūtījušas pārskatus par savu darbību. [↑](#footnote-ref-1)